Վեսպրեմ

**Վեսպրեմ** (, ), Հունգարիայի հնագույն քաղաքներից մեկը, Վեսպրեմ մարզի վարչական կենտրոն։ 2014 թվականի հունվարի 1-ի մարդահամարի տվյալներով բնակչությունը կազմում է 60 788 մարդ։

## Աշխարհագրություն և տրանսպորտ
thumb|200px|left|Վեսպրեմ: Հին քաղաք
Քաղաքը գտնվում է Շեդ գետի երկու կողմերում` Բուդապեշտից 110 կմ դեպի հարավ-արևմուտք և Բալատոն լճից 15 կմ հեռավորության վրա։ Վեսպրեմը ավտոմոբիլային մայրուղով կապված է Բուդապեշտի, Սեկեշֆեհերվարի, Դյորի և մնացած քաղաքների հետ։ Քաղաքի միջոցով անցնում է Սեկեշֆեհերվար - Վեսպրեմ - Սոմբատհեյ երկաթուղին։ Բուդապեշտից մինչև Վեսպրեմ գնացքով տևողությունը մոտ մեկ ժամ է։

## Պատմություն
Վեսպրեմը Հունգարիայի հնագույն քաղաքներից մեկն է։ Այն հիմնադրվել է Սուրբ Իշտվան թագավորի օրոք, սակայն, ըստ ժամանակագիր Բելա III իշխանի, ժայռի վրա, որտեղ կառուցվել է Վեսպրեմ բերդը, եղել է ամրոց, երբ հունգարացիները եկել են այս տարածաշրջան։ Հավանաբար Կառլոս Մեծի դարաշրջանում կառուցված ֆրանկերի ամրակայում է եղել։ Վեսպրեմը դարձել է Հունգարիայի առաջին եպիսկոպոսական թեմերից մեկը, որը հիմնադրվել է 1009 թվականին։ Հնուց ի վեր Վեսպրեմի եպիսկոպոսներին է պատկանել Հունգարիայի թագուհիներին թագադրման իրավունքը, որից ելնելով Վեսպրեմ քաղաքը երբեմն անվանում են «թագուհիների քաղաք»։ Վեսպերմի եպիսկոպոսների ձեռքերով են իրենց թագերը ստացել Հունգարիայի բոլոր թագուհիները, սկսած Գիզելայից (Սուրբ Իշտվանի կինը), մինչև Հունգարիայի վերջին թագուհին՝ Կարլ I-ի կինը։ 1001 թվականին քաղաքում կառուցվել է Սուրբ Միխայիլի տաճարը, որը մի քանի անգամ վերակառուցվել է։

XIII դարում բերդը վերածվել է ամուր պատերով շինության, որը գտնվում էր ժայռոտ բլրի վրա։ 1241 թվականին մոնղոլական բանակը չի կարողացել վերցնել, և ետ են քաշվել քաղաքից։ 1552 թվականին Վեսպրեմը գրավվեց թուրքերի կողմից, սակայն նրանք արագ դուրս քշվեցին, ինչի շնորհիվ այս քաղաքում ավելի շատ են պահպանվել միջնադարյան հուշարձանները, քան բազմաթիվ այլ հունգարական քաղաքներում։

Քաղաքի աճը հանգեցրել է նրան, որ այն արդեն զբաղեցրել է մեծ տարածք՝ շրջակա բլուրներով։ Ենթադրվում է, որ այն բլուրների թիվը, որոնց վրա գտնվում է քաղաքը, հասնում է յոթի։

1706 թվականին ավստրիական զինվորների կողմից քանդվել են ամրոցի պատերը։

## Տեսարժան վայրեր
thumb|right|200px|Եպիսկոպոսի պալատ
thumb|right|150px
thumb|right|200px|Քաղաքապետարան
Վեսպրեմի գլխավոր տեսարժան վայրերը կենտրոնացված են ամրոցի բլրի վրա և քաղաքի առավել հին մասերում։ Նրանց թվին են պատկանում.
* **Եպիսկոպոսների պալատ.** գտնվում է հին քաղաքի կենտրոնում՝ Սուրբ Երրորդություն հրապարակում, կառուցված է XVIII դարի 70-ական թվականներին բարոկկո ոճով
* **Սուրբ Միխայիլի եկեղեցի.** կառուցվել է 1001 թվականին ռոմանական ոճով կառուցված տաճարի տեղում, որը հետագայում բազմիցս վերակառուցվել է, տաճարն իր ներկայիս տեսքը ստացել է 1910 թվականի հերթական վերակառուցման ժամանակ։ Նախկին հինավուրց տաճարից պահպանվել է միայն զոհասեղանը։ Տաճարի հյուսիսային կողմում մնացել են IX դարի Սուրբ Գեգորիա հին մատուռի մնացորդները։
* **Գիզելի մատուռ.** փոքր, շատ հին մատուռ, որը գտնվում է Եպիսկոպոսական պալատի և հարևան տան կողքին։ Չնայած այն հանգամանքին, որ չկա ոչ մի հավաստի աղբյուր մատուռի անվան թագուհու մասին, ամենայն հավանականությամբ այն ստեղծվել է XI դարում։
* **Իշտվանի և Գազելի հուշարձան.** 1938 թվականին հուշարձանը տեղադրվել է անսովոր վայրում։ Հուշարձանից բացվում է հիասքանչ տեսարան դեպի շրջակայքը
* **Պիարի վանք.** կառուցվել է XVIII դարում
* **Հերոսների դարպաս.** կառուցվել է 1936 թվականին հին դարպասների վայրում. դարպասները կառուցվել են նեոռոմանական ոճով
* **Հրշեջային աշտարակ.** կառուցվել է XV դարում, 1810 թվականին խիստ վնասվել է երկրաշարժի պատճառով։ Ի սկզբանե, որոշվել էր այն չվերակառուցել, սակայն հետո այն վերակառուցվել է որպես հրշեջ-դիտակետ և երկար ժամանակ ծառայել է այդ կարգավիճակում
* **Պետյոֆի թատրոն. թ**ատրոնի շենքը կառուցվել է գեղեցիկ այգում 1908 թվականին, անվանվել է ի պատիվ մեծն հունգար բանաստեղծ Շանդոր Պետյոֆի, որի հուշարձանը տեղադրված է թատրոնի մուտքի մոտ։

## Քույր քաղաքներ

## Հայտնի բնակիչներ
* Լեոպոլդ Սեմոնովիչ (1845–1930), ջութակահար
* Տիբոր Նավրաչիչ  (* 1966)
* Անիտա Գերբից (* 1983)
* Տամաշ Կադար (* 1990), ֆուտբոլիստ
* Ադամ Լանգ (* 1993), ֆուտբոլիստ

## Գրականություն
* Венгрия. Путеводитель. Вокруг света, 2007. ISBN 978-5-98652-117-6

## Ծանոթագրություններ

## Արտաքին հղումներ
* Քաղաքի պաշտոնական կայք 
* Վեսպրեմը funiq.hu կայքում 

## Պատկերասրահ


File:Egyem. lakóház (10654. számú műemlék).jpg|Տեսարան դեպի քաղաք
File:Tüztorony (10689. számú műemlék) 7.jpg|Հրշեջ-դիտարան
File:Szentháromság-szobor (10685. számú műemlék) 3.jpg|Սուրբ Երրորդության շարասյունը
File:Veszprém panorama.jpg
File:Székesegyház (10682. számú műemlék) 6.jpg|Վեսպրեմի տաճար
File:Veszprem varabenedekhegyrol.jpg
File:Veszprem Ersekipalota2.jpg|Եպիսկոպոսի պալատ
File:Veszprem Varoshaza1.jpg|Քաղաքապետարան
File:Veszprem Megyehaza.jpg|Վարչաշրջանի սրահ
File:Veszprem varkapu.jpg|Դարպասի ամրոց
File:Veszprem Szentharomsagter dny.jpg|Սուրբ Երրորդություն
File:Veszprem nagyprepostipalota.jpg
File:Veszprem-County-Library-Hungary.jpg|Գրադարան
File:Veszprem Sed2.jpg
File:Veszprem Gizellakapolna.jpg|Գիզելի մատուռ
File:Bone of Giselle of Bavaria.jpg
File:Szt. István és Gizella Veszprém.JPG



Կատեգորիա:Հունգարիայի բնակավայրեր
Կատեգորիա:Հունգարիայի վարչական բաժանում
Կատեգորիա:Հունգարիայի քաղաքներ